**แอร์ลิงกัส ยูเค** (อังกฤษ: Aer Lingus UK) เป็นสายการบินสัญชาติอังกฤษ โดยเป็นสายการบินลูกของแอร์ลิงกัส, สายการบินประจำชาติไอร์แลนด์ สายการบินมีสำนักงานใหญ่อยู่ที่เมืองเบลฟาสต์ ประเทศไอร์แลนด์เหนือ กับฐานกันบินที่ท่าอากาศยานแมนเชสเตอร์ แอร์ลิงกัส ยูเคเริ่มดำเนินงานในวันที่ 20 ตุลาคม ค.ศ. 2021 โดยมีเที่ยวบินแรกระหว่างแมนเชสเตอร์และบาร์เบโดส

ประวัติ
-------

แอร์ลิงกัส ยูเค ก่อตั้งขึ้นในค.ศ. 2021 และมีสำนักงานใหญ่อยู่ที่เมืองเบลฟาสต์ ไอร์แลนด์เหนือในฐานะสายการบินของสหราชอาณาจักร โดยสายการบินได้เริ่มแผนสำหรับสายการบินที่เกี่ยวข้องกับการเปิดตัวเที่ยวบินข้ามมหาสมุทรแอตแลนติกจากสหราชอาณาจักรไปยังสหรัฐอเมริกาภายในเดือนพฤศจิกายน ค.ศ. 2021 โดยมีจุดหมายตามแผนเบื้องต้นซึ่งประกอบด้วยบอสตัน นิวยอร์ก และออร์ลันโดจากฐานที่สนามบินแมนเชสเตอร์ เครื่องบินของแอร์ลิงกัส ยูเค เป็นเครื่องบินที่ถูกโอนย้ายมาจากแอร์ลิงกัส, บริษัทแม่เกือบทั้งหมด

ในเดือนธันวาคม ค.ศ. 2021 สายการบินได้ยื่นคำร้องต่อกระทรวงคมนาคมของสหรัฐอเมริกา (USDOT) เพื่อขอใบอนุญาตขนส่งทางอากาศระหว่างประเทศ ซึ่งต่อมาได้รับการอนุมัติในเดือนมีนาคม ค.ศ. 2021 บริษัทแม่, แอร์ลิงกัส, ได้ประกาศเมื่อวันที่ 24 มีนาคม ค.ศ. 2021 ว่าเที่ยวบินในแมนเชสเตอร์ที่ดำเนินการโดย แอร์ลิงกัส ยูเค จะเปิดตัวสู่นิวยอร์ก-เจเอฟเค และออร์แลนโดในวันที่ 29 กรกฎาคม ค.ศ. 2021, ไปยังบาร์เบโดสในวันที่ 20 ตุลาคม ค.ศ. 2021 และไปบอสตันในช่วงฤดูร้อนปี ค.ศ. 2022

เมื่อวันที่ 8 กรกฎาคม ค.ศ. 2021 แอร์ลิงกัส ยูเค ได้รับใบอนุญาตเดินอากาศ (AOC) จาก CAA แห่งสหราชอาณาจักร สายการบินยังได้ส่ง AOC ไปยัง USDOT เพื่อขออนุมัติการสมัคร เมื่อวันที่ 25 สิงหาคม ค.ศ. 2021 เที่ยวบินไปยังสหรัฐอเมริกาถูกเลื่อนออกไปอีกครั้ง โดยการเปิดตัวจะเลื่อนออกไปเป็นเดือนธันวาคม ค.ศ. 2021 จากผลกระทบจากการระบาดของเชื้อไวรัสโควิด-19 แต่ตารางเที่ยวบินไปยังบาร์เบโดสของแอร์ลิงกัส ยูเคในสหราชอาณาจักรไม่ได้รับผลกระทบใดๆ และการดำเนินงานของสายการบินเริ่มต้นด้วยการเปิดเส้นทางในวันที่ 20 ตุลาคม ค.ศ. 2021

จุดหมายปลายทาง
--------------

ณ เดือนเมษายน ค.ศ. 2024 แอร์ลิงกัส ยูเค ได้ให้บริการเที่ยวบินไปยังจุดหมายปลายทาง ดังนี้:

| ประเทศ | เมือง | ท่าอากาศยาน | หมายเหตุ | อ้างอิง |
| --- | --- | --- | --- | --- |
| บาร์เบโดส บาร์เบโดส | บริดจ์ทาวน์ | ท่าอากาศยานนานาชาติแกรนท์ลีย์ อดัม | เที่ยวบินตามฤดูกาล |  |
| สหราชอาณาจักร สหราชอาณาจักร | เบลฟาสต์ | ท่าอากาศยานเบลฟาสต์ซิตีจอร์จ เบสต์ | ยกเลิกแล้ว |  |
| ลอนดอน | ท่าอากาศยานลอนดอนฮีทโธรว์ | ยกเลิกแล้ว |  |
| แมนเชสเตอร์ | ท่าอากาศยานแมนเชสเตอร์ | ฐานการบิน |  |
| สหรัฐ สหรัฐ | นครนิวยอร์ก | ท่าอากาศยานนานาชาติจอห์น เอฟ. เคนเนดี |  |  |
| ออร์แลนโด | ท่าอากาศยานนานาชาติออร์แลนโด |  |  |

ฝูงบิน
------

ณ เดือนเมษายน ค.ศ. 2024 แอร์ลิงกัส ยูเคมีเครื่องบินในฝูงบินดังนี้:


ฝูงบินของแอร์ลิงกัส ยูเค| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| C | Y | รวม |
| แอร์บัส เอ330-300 | 2 | — | 30 | 287 | 317 | โอนย้ายมาจากแอร์ลิงกัส |
| ทั้งหมด | 2 | — |  |

แอร์ลิงกัส ยูเคมีอายุฝูงบินเฉลี่ย 14.5 ปี

ดูเพิ่ม
-------

* แอร์ลิงกัส

อ้างอิง
-------

1. ↑  "AerClub". *Aer Lingus*. คลังข้อมูลเก่าเก็บจากแหล่งเดิมเมื่อ 20 December 2016. สืบค้นเมื่อ 6 January 2021.
2. 1 2 3  "Aer Lingus Launches UK subsidiary, applies for US route authorities". *PaxEx.Aero* (ภาษาอังกฤษแบบอเมริกัน). 2020-12-10.
3. ↑  "Aer Lingus in British government talks on direct UK-US flights". *independent* (ภาษาอังกฤษ).
4. 1 2 3 4 5  O'Halloran, Barry. "Aer Lingus to move aircraft from Ireland to UK for US flights". *The Irish Times* (ภาษาอังกฤษ).
5. ↑  "UK has new low-cost transatlantic airline flying from Manchester – and it's Irish". *The Independent* (ภาษาอังกฤษ). 2021-01-04.
6. ↑  "Aer Lingus gets nod to start selling seats on UK-US services". *independent* (ภาษาอังกฤษ).
7. ↑  Delahaye, Julie (2021-03-24). "Aer Lingus to launch new direct UK-US flights with fares from £199 each way". *mirror* (ภาษาอังกฤษ).
8. 1 2 3  Lingus, Aer. "AER LINGUS LAUNCHES FOUR NEW DIRECT, NON-STOP TRANSATLANTIC FLIGHTS FROM MANCHESTER CREATING UP TO 120 JOBS". *mediacentre.aerlingus.com* (ภาษาอังกฤษ).
9. ↑  "Aer Lingus launches Manchester-Barbados flights". *Business Traveller* (ภาษาอังกฤษแบบบริติช).
10. ↑  "Aircraft register (G-INFO)". *Civil Aviation Authority (United Kingdom)*. สืบค้นเมื่อ 18 Nov 2021.
11. ↑  "Aer Lingus UK Fleet Details and History". *Planespotters.net*. 2 October 2021. สืบค้นเมื่อ 8 October 2021.